S-1139/2006

Mál þetta, sem dómtekið var 23. október 2006, er höfðað með ákæru útgefinni af lögreglustjóranum í Reykjavík 1. ágúst 2006 á hendur E-kk-þgf E-kk-þgf S-kk-þgf, fyrir eftirtalda þjófnaði framda 12. apríl 2006 á bifreiðastæði Lauga við Reykjaveg í Reykjavík:

1. Brotist inn í bifreiðina LX-766, með því að brjóta rúðu, og stolið Philips diktafón Classic 288, Aiwa ferðaútvarði, Sanyo mini cassetta tape, Lowerpro fartölvutösku, Zeneca CNS skjalatösku, USB minnislykli og tímadagbók, samtals að verðmæti 54.585 kr., ásamt smámynt að fjárhæð 2.500 kr.

2. Í heimildarleysi farið inn í bifreiðina OP-807 og stolið Motorola og Nokia bílafarsímahleðslutækjum, sólgleraugum, kortaveski með debet- og kreditkortum og ökuskírteini, samtals að verðmæti 14.900 kr.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Í málinu gerir S-kvk-nf M. K-kvk-nf, kröfu um að ákærði verði dæmdur til greiðslu skaðabóta að fjárhæð 23.055 kr., auk vaxta samkvæmt 8. gr. laga um vexti og verðtryggingu nr. 38/2001 frá dagsetningu reiknings, en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1974. Hann á að baki nær samfelldan sakaferil frá árinu 1990. Hann hefur hlotið 24 refsidóma, aðallega fyrir auðgunarbrot, en einnig fyrir eignaspjöll, nytjastuldi, umferðarlagabrot, fíkniefnalagabrot, líkamsárásir og skjalafals. Ákærði hefur frá átján ára aldri 18 sinnum verið dæmdur til refsingar, nú síðast með dómi Héraðsdóms Reykjavíkur 24. október 2005 þar sem ákærða var gert að sæta fangelsi í 90 daga fyrir þjófnað, fíkniefnalagabrot og umferðarlagabrot. Brot þau sem ákærði er nú sakfelldur fyrir framdi hann 12. apríl 2006 þegar hann var að afplána dóm á Áfangaheimili Verndar. Fyrir liggur bréf Fangelsismálastofnunar ríkisins, dags. 13. apríl 2006, þar sem ákærða var tilkynnt að hann yrði þegar sama dag vistaður á ný í fangelsi til áframhaldandi afplánunar vegna handtöku hans deginum áður, 12. apríl. Samkvæmt sakavottorði ákærða hefur honum verið veitt reynslulausn hinn 3. maí 2006 í eitt ár á eftirstöðvum refsingar, 130 dögum. Brot ákærða er framið áður en hann hlaut reynslulausn. Eiga ákvæði 1. mgr. 65. gr. laga nr. 49/2005 um fullnustu refsinga og 60. gr. almennra hegningarlaga nr. 19/1940, um ákvörðun refsingar í einu lagi með hliðsjón af óafplánaðri refsivist, því ekki við. Við ákvörðun refsingar nú er að líta til ítrekunaráhrifa eldri dóma, sbr. 71. gr. og 255. gr. almennra hegningarlaga. Ákærði á að baki langan sakaferil fyrir auðgunarbrot og ber við ákvörðun refsingar einnig að gæta 72. gr. almennra hegningarlaga. Til refsilækkunar kemur að nær öll verðmætin komust til skila. Þá hefur ákærði játað brot sitt og fallist á að greiða skaðabætur vegna þess tjóns sem hann hefur valdið. Að öllu þessu virtu og með hliðsjón af 77. gr. almennra hegningarlaga þykir refsing hans hæfilega ákvörðuð fangelsi í 60 daga. Með hliðsjón af sakaferli ákærða þykir ekki fært að skilorðsbinda refsinguna.

Ákærði hefur samþykkt fyrirliggjandi skaðabótakröfu. Samkvæmt því ber honum að greiða umkrafðar skaðabætur, ásamt vöxtum, eins og nánar greinir í dómsorði. Reikningur sá sem liggur til grundvallar bótakröfu er dagsettur 24. apríl 2006. Dráttarvextir reiknast frá 24. september 2006, en þá var liðinn mánuður frá birtingu kröfunnar fyrir ákærða í ákæru, sbr. 9. gr. laga um vexti og verðtryggingu nr. 38/2001.

Samkvæmt 1. mgr. 165. gr. laga nr. 19/1991 um meðferð opinberra mála ber að dæma ákærða til greiðslu alls sakarkostnaðar, en hann er ekki annar en þóknun B-kk-ef N-kk-ef hæstaréttarlögmanns, verjanda ákærða á rannsóknarstigi og fyrir dómi. Þykir sú þóknun hæfilega ákveðin 86.500 krónur, að meðtöldum virðisaukaskatti.

E-kk-nf L-kk-nf, fulltrúi lögreglustjórans í Reykjavík, sótti málið af hálfu ákæruvaldsins.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð :

Ákærði, E-kk-nf Ö-kk-nf S-kk-nf, sæti fangelsi í 60 daga.

Ákærði greiði S-kvk-þgf M. K-kvk-þgf, 23.055 krónur, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 24. apríl 2006 til 24. september sama ár, en dráttarvaxta samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði 86.500 króna þóknun skipaðs verjanda síns, B-kk-ef N-kk-ef hæstaréttarlögmanns.

S-kvk-nf B-kvk-nf